CELEX: C2007/211/38
Language: bg
Date: 2007-09-08 00:00:00
Title: Дело C-302/07: Преюдициално запитване, отправено от VAT and Duties Tribunal, Лондон (Обединено кралство) на 29 юни 2007 г. — J D Wetherspoon PLC/The Commissioners of Her Majesty's Revenue and Customs

8.9.2007   
            
            
               BG
            
            
               Официален вестник на Европейския съюз
            
            
               C 211/20
            
         Преюдициално запитване, отправено от VAT and Duties Tribunal, Лондон (Обединено кралство) на 29 юни 2007 г. — J D Wetherspoon PLC/The Commissioners of Her Majesty's Revenue and Customs
   (Дело C-302/07)
   (2007/C 211/38)
   Език на производството: английски
   Препращаща юрисдикция
   VAT and Duties Tribunal, Лондон (Обединено Кралство)
   Страни в главното производство
   
      Ищец: J D Wetherspoon PLC
   
      Ответник: The Commissioners of Her Majesty's Revenue and Customs
   Преюдициални въпроси
   
               1)
            
            
               По отношение на закръгляването на размера на ДДС, изключително националното право ли се прилага или вместо това се прилага общностното право? По-конкретно, първи и втори параграф от член 2 от Първата директива (1) и член 11, А, параграф 1, буква а) и/или член 12, параграф 3, буква а) и/или член 22, параграф 3, буква б) (в редакцията към 1 януари 2004 г.) от Шестата директива (2) потвърждават ли, че закръгляването е въпрос, който попада в обхвата на общностното право?
            
         
               2)
            
            
               По-конкретно:
               
                           а)
                        
                        
                           Противопоставя ли се общностното право на прилагането на национално правило или практика на националните данъчни власти, което/която изисква закръгляване нагоре на размера на ДДС, когато частта от съответната най-малка парична единица е равна на или е повече от 0,50 (например: 0,5 пенса трябва да се закръгляват нагоре до най-близкия пълен пенс)?
                        
                     
                           б)
                        
                        
                           Общностното право изисква ли на данъчнозадължените лица да бъде разрешено да закръгляват надолу размера на ДДС, който включва част от най-малката налична парична единица?
                        
                     
         
               3)
            
            
               При продажба с включено ДДС, на кое ниво общностното право изисква да се приложи закръгляването за целите на изчисляване на дължимото ДДС: на нивото на всяка отделна стока, на стоки от един и същ вид, на всяка доставка (ако в същата кошница е включена повече от една доставка), на общата сума на всяка сделка/кошница или на всеки период на счетоводно отчитане на ДДС или на друго ниво?
            
         
               4)
            
            
               Отговорът на някой от тези въпроси повлиян ли е от принципите на общностното право за равно третиране и данъчен неутралитет, по-конкретно с оглед съществуването в Обединеното кралство на данъчна концесия, предоставяна от съответните данъчни власти, която позволява само на някои търговци да закръгляват надолу размера на ДДС, който следва да бъде отчетен?
            
         
      (1)  Първа директива 67/227/ЕИО на Съвета от 11 април 1967 г. за хармонизиране на законодателството на държавите-членки относно данъка върху оборота (ОВ 71, стр. 1301).
   
      (2)  Шеста директива 77/388/ЕИО на Съвета от 17 май 1977 г. относно хармонизирането на законодателствата на държавите-членки относно данъците върху оборота — обща система на данъка върху добавената стойност: единна данъчна основа (ОВ L 145, стр. 1).